шеговити разкази за Пилоти
Търси се сътрудник за офис. Полът не е важен, но е желателно да НЕ Е мъж. Възраст до 25 и трудов опит над 10 години ще се считат за предимство. Да не е учил/а в университет, за да няма вредни трудови навици. Задължително да владее перфектно фламандски, иврит и хинди. Мандарин, латински и арамейски може и на ниво Intermеdiate. Шофьорска книжка за камион с ремарке, мотокар и валяк. Правоспособност като капитан за корабоводене до 500 БТ, пилот на безмоторен самолет и малък дракон (виж. „Игра на тронове“, 5-ти сезон). Ако си носи собствен дракон ще си счита за предимство! Заплащането е малко, но за сметка на това редовно. т. е. редовно не се плаща. Предлагат се отлични възможности за кариерно развитие по хоризонтала, а също така възможност за развитие на депресия, параноя и хемороиди.